C 18/51

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2020/C 18/10)

Ova je obavijest objavljena u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„ROMAGNA”

Referentni broj: PDO-IT-A0507-AM04

Datum obavijesti: 9.10.2019.

OPIS I RAZLOZI ODOBRENE IZMJENE

1. Nove vrste pjenušavog vina

Opis:

u kategoriju pjenušavog vina dodaju se sljedeće nove vrste:

„Romagna”Bianco Spumante (pjenušavo bijelo vino „Romagna”) i „Romagna”Rosato Spumante (pjenušavo rosé vino „Romagna”).

Obrazloženje:

područje proizvodnje vina sa zaštićenom oznakom izvornosti (ZOI) „Romagna” iznimno je pogodno za uzgoj sorti vinove loze trebbiano i sangiovese koje se kombiniraju za proizvodnju novih vrsta vina „Bianco Spumante” i „Rosato Spumante”.

Stoga se ovom izmjenom želi omogućiti proizvođačima da upotrebljavaju taj naziv za nove vrste pjenušavog vina, koje su već dugo prisutne na području koje je obuhvaćeno ZOI-jem i čija je vrijednost dobro poznata zahvaljujući stručnim kvalifikacijama proizvođača i kvaliteti proizvedenog vina.

Proizvodnja vina sa ZOI-jem „Romagna” stoga se obogaćuje dodavanjem novih vrsta u kategorije vina koje su već prisutne u specifikaciji proizvoda. Time će ujedno biti moguće nuditi veći raspon proizvoda kojim se bolje zadovoljava tržišna potražnja.

Izmjena se odnosi na članke 1., 2., 3., 4., 5., 6. i 7. specifikacije proizvoda i na odjeljak 1.4. „Opis vina” jedinstvenog dokumenta.

2. Sorte vinove loze

Opis:

za proizvodnju novih vrsta vina „Bianco Spumante” i „Rosato Spumante” mogu se kombinirati sljedeće sorte vinove loze:

najmanje 70 % grožđa moraju činiti sorte trebbiano (za „Bianco Spumante”) ili Sangiovese (za „Rosato Spumante”), kojima se dodaju druge sorte (30 %) koje dobro uspijevaju u regiji Emilia-Romagna. Najveće količine određenih sorti koje se mogu upotrijebiti ograničene su na 10 % za Manzoni Bianco i 5 % za Famoso.

Obrazloženje:

pokusi koje je proveo Konzorcij za zaštitu oznake pokazali su da se prethodno navedenom kombinacijom dobivaju proizvodi s dobrim sadržajem šećera i odgovarajućom razinom kiselosti, što je idealno za proizvodnju pjenušavog vina.

Izmjena se odnosi na članak 2. specifikacije proizvoda, no ne utječe na jedinstveni dokument.

3. Područje proizvodnje grožđa za vrste „Bianco Spumante” i „Rosato Spumante”

Opis:

područje proizvodnje grožđa za nove vrste „Bianco Spumante” i „Rosato Spumante” podudara se s trenutačnim područjem proizvodnje za vrstu „Romagna Trebbiano” i djelomično s područjem proizvodnje za vrstu „Romagna Sangiovese”, koje je detaljno opisano u članku 3. stavku 5. specifikacije proizvoda.

Obrazloženje:

grožđe za proizvodnju vrsta „Bianco Spumante” i „Rosato Spumante” uzgaja se na istom području kao i ono za vrstu „Romagna Trebbiano”, a djelomično i na području proizvodnje za vrstu „Romagna Sangiovese”. To područje proizvodnje nalazi se južno od Via Emilije i ima uglavnom ravan krajolik s niskim brežuljcima. Ondje se proizvode najbolja pjenušava vina.

Ovom se izmjenom ne proširuje područje proizvodnje grožđa, već se preciznije određuje područje na kojem se proizvode nove vrste.

Izmjena se odnosi na članak 3. specifikacije proizvoda, no ne utječe na jedinstveni dokument.

4. Gustoća sadnje vinove loze po hektaru

Opis:

gustoća sadnje vinove loze po hektaru za vrste „Bianco Spumante” i „Rosato Spumante” mora iznositi najmanje 2500 trsova po hektaru.

Obrazloženje:

kao i za druge vrste obuhvaćene ZOI-jem „Romagna”, napominje se da najmanja gustoća od 2500 trsova po hektaru omogućuje proizvodnju grožđa koje je i u kvalitativnom i u kvantitativnom pogledu optimalno za proizvodnju pjenušavih vina.

Izmjena se odnosi na članak 4. specifikacije proizvoda, no ne utječe na jedinstveni dokument.

5. Prinos grožđa po hektaru i najmanja prirodna alkoholna jakost

Opis:

za nove vrste „Bianco Spumante” i „Rosato Spumante” utvrđen je najveći prinos od 18 tona po hektaru, dok najmanja prirodna alkoholna jakost grožđa mora iznositi 9,5 % vol.

Obrazloženje:

prethodno navedeni prinos i prirodna alkoholna jakost idealni su za proizvodnju pjenušavog vina, što je dokazano kemijskim, fizikalnim i organoleptičkim ispitivanjima koja su provele vinarije na tom području.

Izmjena se odnosi na članak 4. specifikacije proizvoda te na odjeljak 1.5.2. „Najveći prinosi” u jedinstvenom dokumentu.

6. Područje proizvodnje biser vina i pjenušavih vrsta vina

Opis:

područje na kojem se mogu provoditi postupci proizvodnje i punjenja biser vina i pjenušavih vrsta vina u boce prošireno je na regije Marke, Lombardiju, Pijemont i Veneto, koje graniče s regijom Emilia-Romagna, u kojoj se prethodno spomenuti postupci već odvijaju.

Obrazloženje:

u skladu s primjenjivim zakonodavstvom EU-a i nacionalnim zakonodavstvom ovom se izmjenom poduzećima koja posluju na području obuhvaćenom ZOI-jem „Romagna” i koja žele proizvoditi biser vina i pjenušava vina omogućuje upotreba dodatnih vrhunskih objekata i opreme kako bi ostvarili operativne sinergije i najbolji komercijalni rezultat.

Izmjena se odnosi na članak 5. specifikacije proizvoda i na odjeljak 1.9. jedinstvenog dokumenta.

7. Prinos grožđa u vino

Opis:

za nove vrste vina „Bianco Spumante” i „Rosato Spumante” utvrđen je najveći prinos grožđa u vino od 70 %, što odgovara količini od 12 600 litara po hektaru.

Obrazloženje: to je prinos koji se dobiva preradom grožđa (18 tona po hektaru) u vino izraženo u litrama.

Izmjena se odnosi na članak 5. specifikacije proizvoda i na odjeljak 1.5.2. jedinstvenog dokumenta.

8. Metoda proizvodnje

Opis:

za vina „Romagna” Bianco Spumante i „Romagna” Rosato Spumante navedene su sljedeće metode proizvodnje vina: fermentacija u boci, tradicionalnom ili klasičnom metodom, i fermentacija u autoklavu, u skladu sa zakonodavstvom EU-a i s nacionalnim zakonodavstvom.

Obrazloženje:

opisi metoda proizvodnje pjenušavih vina umeću se u specifikaciju proizvoda kako bi se proizvođačima pružile bolje informacije.

Izmjena se odnosi na članak 5. specifikacije proizvoda, no ne utječe na jedinstveni dokument.

9. Fermentacija i sekundarna fermentacija

Opis:

fermentacija ili sekundarna fermentacija dopuštena je za mošt, djelomično fermentirani mošt i mlado vino koje je još u fazi fermentacije, a koji su namijenjeni proizvodnji sljedećih vrsta koje pripadaju kategoriji „vino”: „Romagna”Cagnina, „Romagna”Pagadebit amabile i „Romagna”Sangiovese Passito, čak i nakon roka 31. prosinca u odgovarajućoj godini berbe, kao što je utvrđeno primjenjivim nacionalnim zakonodavstvom.

Obrazloženje:

to se odstupanje temelji na primjenjivom nacionalnom zakonodavstvu kojim se omogućuje provođenje prethodno spomenute fermentacije i sekundarne fermentacije nakon roka 31. prosinca svake godine, pod uvjetom da se prethodno o tome obavijesti nadzorno tijelo.

Izmjena se odnosi na članak 5. specifikacije proizvoda, no ne utječe na jedinstveni dokument.

10. Vrsta Sangiovese passito

Opis:

gnječenje grožđa namijenjenog proizvodnji vrste vina „Romagna”Sangiovese Passito i naknadna fermentacija dopušteni su nakon roka 31. prosinca svake godine, kao što je utvrđeno primjenjivim nacionalnim zakonodavstvom.

Obrazloženje:

za ovu vrstu vina grožđe se mora ostaviti da se prosuši ili na trsu ili nakon berbe, pa je prema tome potrebno omogućiti provođenje postupaka gnječenja nakon roka 31. prosinca.

Izmjena se odnosi na članak 5. specifikacije proizvoda, no ne utječe na jedinstveni dokument.

11. Značajke vrsta „Romagna” Bianco Spumante (pjenušavo bijelo vino Romagna) i „Romagna” Rosato Spumante (pjenušavo rosé vino Romagna) pri konzumaciji

Opis:

umeću se sljedeće fizikalne, kemijske i organoleptičke značajke za nove vrste „Bianco Spumante” i „Rosato Spumante”.

„Romagna”Bianco Spumante

Pjena: fina i postojana

Boja: slamnato žuta različitog intenziteta

Miris: profinjen i blag

Okus: od brut natur do suhog, ukusnog i skladnog

Najmanja ukupna volumna alkoholna jakost: 10,5 % vol.

Najmanji ukupni sadržaj kiselosti: 5 g/l

Najmanja količina suhog ekstrakta bez šećera: 14 g/l

„Romagna”Rosato Spumante

Pjena: fina i postojana

Boja: ružičasta različitog intenziteta

Miris: profinjen i blag

Okus: od brut natur do suhog, ukusnog i skladnog

Najmanja ukupna volumna alkoholna jakost: 10,5 % vol.

Najmanji ukupni sadržaj kiselosti: 5 g/l

Najmanja količina suhog ekstrakta bez šećera: 15 g/l

Obrazloženje:

navedene kemijske, fizikalne i organoleptičke značajke rezultat su brojnih eksperimenata provedenih na baznom vinu dobivenom uglavnom od grožđa sorte trebbiano (za bijela pjenušava vina) i sangiovese (za rosé pjenušava vina) te su u skladu s parametrima utvrđenima zakonodavstvom EU-a i nacionalnim zakonodavstvom.

Izmjena se odnosi na članak 6. specifikacije proizvoda i odjeljak 1.4. „Opis vina” jedinstvenog dokumenta.

12. Navođenje godine proizvodnje

Opis:

mogućnost izostavljanja godine berbe u kojoj je grožđe proizvedeno proširena je i na nove vrste „Romagna”Bianco Spumante i „Romagna”Rosato Spumante.

Obrazloženje:

kako bi nove vrste (Bianco Spumante i Rosato Spumante) bile usklađene s postojećim vrstama (Trebbiano Spumante i Trebbiano Frizzante), utvrđeno je da se godina berbe u kojoj je grožđe proizvedeno može izostaviti s etikete. To je u skladu s nacionalnim zakonodavstvom kojim je ta mogućnost predviđena za pjenušava vina koja nisu proizvedena od grožđa jedne berbe, ali i za biser vina.

Izmjena se odnosi na članak 7. specifikacije proizvoda, no ne utječe na jedinstveni dokument.

13. Označivanje

Opis:

za vrstu „Romagna”Bianco Spumante na etiketi je moguće navesti oznaku boje „Bianco” (bijelo).

Obrazloženje: proizvođači sami odlučuju hoće li navesti boju kojom se označava predmetno pjenušavo vino.

Opis:

za vrstu „Romagna”Rosato Spumante na etiketi je obvezno navesti oznaku boje „Rosato” ili „Rosé”.

Obrazloženje: smatralo se prikladnim navesti boju kako bi se naznačila posebnost proizvoda.

Izmjena se odnosi na članak 7. specifikacije proizvoda, no ne utječe na jedinstveni dokument.

14. Posebna pravila za pakiranje

Opis:

članak 8. stavak 2. specifikacije proizvoda:

„Za vina obuhvaćena ZOI-jem „Romagna”Trebbiano, „Romagna”Pagadebit i „Romagna”Sangiovese dopuštena je upotreba spremnika za prehrambene proizvode čija zapremnina nije manja od dvije litre ni veća od šest litara, u skladu sa zakonodavstvom EU-a i nacionalnim zakonodavstvom.”

zamjenjuje se sljedećim:

„Za vina obuhvaćena ZOI-jem „Romagna”Trebbiano, „Romagna”Pagadebit i „Romagna”Sangiovese dopuštena je upotreba spremnika za prehrambene proizvode koji nije od stakla i čija zapremnina nije manja od dvije litre ni veća od šest litara, u skladu sa zakonodavstvom EU-a i nacionalnim zakonodavstvom.”

Obrazloženje:

riječ je o formalnoj izmjeni kojom se želi preciznije odrediti zapremnina spremnika.

Izmjena se odnosi na članak 8. specifikacije proizvoda, no ne utječe na jedinstveni dokument.

15. ZOI „Romagna” – dodatna zemljopisna oznaka „Bertinoro”

Opis:

upotreba dodatne zemljopisne oznake „Bertinoro” dopuštena je i za bazno vino sorte sangiovese.

Obrazloženje:

navođenjem naziva „Bertinoro”, najmanje zemljopisne cjeline na području obuhvaćenim oznakom, označuju se nepjenušava vina s oznakom „Riserva” ili bez nje, koja se proizvode od grožđa sorte sangiovese koja mora činiti 95 %.

Dakle, i bazna vrsta vina bez oznake „Riserva” navedena je u specifikaciji proizvoda.

Izmjena se odnosi na članke 1., 2., 3., 4., 5. i 6. specifikacije proizvoda za ZOI „Romagna”: Prilog 1. – Navođenje dodatne zemljopisne oznake „Bertinoro”, no ne utječe na jedinstveni dokument.

JEDINSTVENI DOKUMENT

1. Naziv proizvoda

Romagna

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Pjenušavo vino

8. Biser vino

4. Opis vina

„Romagna” Albana Spumante

Vino s registriranom oznakom izvornosti „Romagna”Albana spumante proizvodi se od mošta dobivenog od djelomično prosušenog grožđa upotrebom metode fermentacije u boci ili u autoklavu, u skladu sa zakonodavstvom EU-a. Zlatno je žute boje, ima finu pjenu i postojanu pjenušavost, karakterističan i sočan voćni miris tipičan za tu sortu grožđa, dobru strukturu i ugodnu svježinu te ugodan, elegantan, sladak, no ne i presladak okus.

Najmanja ukupna volumna alkoholna jakost: 16 % vol.

Najmanja količina suhog ekstrakta bez šećera: 21 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 6 grama po litri, izraženo kao vinska kiselina Najveći sadržaj hlapljivih kiselina (u miligramima po litri) Najveći ukupni sadržaj sumporova dioksida (u miligramima po litri)

„Romagna” Cagnina

Vino s registriranom oznakom izvornosti „Romagna”Cagnina, proizvedeno od grožđa sorte terrano, koje se najčešće bere krajem rujna, spremno je za puštanje u promet nakon prvih deset dana listopada. Ima ljubičasto-crvenu boju, intenzivan i karakterističan miris s natruhama maraska višnje i maline te sladak, pomalo trpak okus s ugodnom kiselom notom.

Najmanja ukupna volumna alkoholna jakost: 11,5 % vol.

Najmanja količina suhog ekstrakta bez šećera: 17 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 8,5 Najmanji ukupni sadržaj kiselosti 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Pagadebit, uključujući verzije amabile i frizzante

Vino s registriranom oznakom izvornosti „Romagna”Pagadebit, proizvedeno od grožđa Bombino bianco, slamnato je žute boje različitog intenziteta ovisno o starosti i postupku proizvodnje vina te ima svjež i ugodan miris s natruhom gloga tipičnom za tu sortu grožđa te ugodan i blag okus koji može biti suh ili srednje sladak, čak i u pjenušavoj verziji.

Najmanja ukupna volumna alkoholna jakost: 11,5 % vol.

Najmanja količina suhog ekstrakta bez šećera: 14 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Pagadebit Bertinoro

Vino s registriranom oznakom izvornosti „Romagna”Pagadebit, proizvedeno od grožđa Bombino bianco, slamnato je žute boje različitog intenziteta ovisno o starosti i postupku proizvodnje vina te ima svjež i ugodan miris s natruhom gloga tipičnom za tu sortu grožđa te ugodan i blag okus koji može biti suh ili srednje sladak, čak i u pjenušavoj verziji.

Najmanja ukupna volumna alkoholna jakost: 12 % vol.

Najmanja količina suhog ekstrakta bez šećera: 15 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese

Vino s registriranom oznakom izvornosti „Romagna”Sangiovese, proizvedeno od istoimene sorte grožđa, ima rubin-crvenu boju s ljubičastim odsjajem, bogat vinski miris koji kod mladog vina ima pomalo biljni karakter, a može imati i natruhe ljubičica, te elegantan, pun, ugodno trpak okus dok je vino još mlado s jednako ugodnim i pomalo gorkim završnim okusom.

Najmanja ukupna volumna alkoholna jakost: 12 % vol.

Reducirajući neprevreli šećer: ne više od 10 g/l

Najmanja količina suhog ekstrakta bez šećera: 20 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese novello

Vino s registriranom oznakom izvornosti „Romagna”Sangiovese novello, proizvedeno od istoimene sorte grožđa koje je prerađeno u vino karbonskom maceracijom, ima rubin-crvenu boju, intenzivan vinski miris tipičan za vina proizvedena tom metodom te suh ili pomalo sladak okus koji je rezultat određene količine neprevrelog šećera, kao što je dopušteno pravilima kojima se uređuje njegova proizvodnja.

Najmanja ukupna volumna alkoholna jakost: 11,5 % vol.

Reducirajući neprevreli šećer: najviše 10 g/l

Najmanja količina suhog ekstrakta bez šećera: 18 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese Superiore

Vino s registriranom oznakom izvornosti „Romagna”Sangiovese Superiore, proizvedeno od istoimene sorte grožđa, ima rubin-crvenu boju koja naginje granatno crvenoj te katkad ima ljubičasti odsjaj. Miris mu je vinski s natruhama ljubičice, ima zaokružen i pun, no istodobno mekan i elegantan okus, pomalo i ugodno trpak kod mladog vina, te ugodan, izražen i pomalo gorak završni okus.

Najmanja ukupna volumna alkoholna jakost: 12,5 % vol.

Reducirajući neprevreli šećer: ne više od 10 g/l

Najmanja količina suhog ekstrakta bez šećera: 24 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese Riserva, uključujući verziju Superiore Riserva

Vino s registriranom oznakom izvornosti „Romagna”Sangiovese Riserva, proizvedeno od istoimene sorte grožđa, ima rubin-crvenu boju koja naginje granatno crvenoj i starenjem poprima ljubičaste i narančaste nijanse. Odlikuje se profinjenim i prozračnim mirisom vanilije, koji nastaje starenjem, i suhim, punim, skladnim i robusnim okusom, katkad s natruhama drva, što je rezultat starenja u bačvama.

Najmanja ukupna volumna alkoholna jakost: 13 % vol.

Reducirajući neprevreli šećer: ne više od 10 g/l

Najmanja količina suhog ekstrakta bez šećera: 26 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese passito

Vino s registriranom oznakom izvornosti „Romagna”Sangiovese passito, proizvedeno od istoimene sorte grožđa, ima rubin-crvenu boju koja katkad ima ljubičasti odsjaj, blag miris s mogućim natruhama ljubičice te skladan i ugodno trpak okus za kojim slijedi ugodan, karakterističan pomalo gorak, završni okus.

Može imati izražene natruhe drva, što je rezultat starenja u bačvama.

Najmanja ukupna volumna alkoholna jakost: 12 % vol.

Reducirajući neprevreli šećer: od 6 do 20 g/l

Najmanja količina suhog ekstrakta bez šećera: 26 g/l

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese s dodatnim zemljopisnim oznakama

Vino s registriranom oznakom izvornosti „Romagna”Sangiovese s dodatnim zemljopisnim oznakama, proizvedeno od istoimene sorte grožđa s jasno definiranih područja, ima rubin-crvenu boju s ljubičastim odsjajem, bogat vinski miris koji kod mladog vina ima pomalo biljni karakter, a može imati i natruhe ljubičica. Okus mu je tipičan za to područje proizvodnje i ugodno je trpak dok je vino još mlado te ima jednako ugodan i pomalo gorak završni okus.

Najmanja ukupna volumna alkoholna jakost: 12,5 % vol.

Reducirajući neprevreli šećer: ne više od 4 g/l

Najmanja količina suhog ekstrakta bez šećera: 24 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Sangiovese Riserva s dodatnom zemljopisnom oznakom

Vino s registriranom oznakom izvornosti „Romagna”Sangiovese Riserva s dodatnim zemljopisnim oznakama, proizvedeno od istoimene sorte grožđa s jasno definiranih područja, ima rubin-crvenu boju koja naginje granatno crvenoj i starenjem poprima ljubičaste i narančaste nijanse. Okus mu je suh, zaokružen, skladan i robustan, što je tipično za to područje proizvodnje, a često ima i natruhe drva, što je rezultat starenja u bačvama.

Najmanja ukupna volumna alkoholna jakost: 13 % vol.

Reducirajući neprevreli šećer: ne više od 4 g/l

Najmanja količina suhog ekstrakta bez šećera: 26 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Trebbiano

Vino s registriranom oznakom izvornosti „Romagna”Sangiovese Trebbiano, proizvedeno od istoimene sorte grožđa, slamnato je žute boje različitog intenziteta i ima vinski, blag i nježan miris te suptilan, pun i skladan okus.

Najmanja ukupna volumna alkoholna jakost: 11,5 % vol.

Reducirajući neprevreli šećer: ne više od 10 g/l

Najmanja količina suhog ekstrakta bez šećera: 14 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Trebbiano spumante

Vino s registriranom oznakom izvornosti „Romagna”Trebbiano spumante, proizvedeno od istoimene sorte grožđa prirodnom ponovnom fermentacijom u boci ili u autoklavu u skladu s pravilima EU-a, slamnato je žute boje različitog intenziteta i ima postojanu pjenu i finu pjenušavost. Miris mu je profinjen, svjež i ugodan, a okus suh ili polusuh okus ovisno o vrsti.

Najmanja ukupna volumna alkoholna jakost: 10,5 % vol.

Najmanja količina suhog ekstrakta bez šećera: 14 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Trebbiano frizzante

Vino obuhvaćeno registriranom oznakom izvornosti „Romagna”Trebbiano frizzante, proizvedeno od istoimene sorte grožđa prirodnom ponovnom fermentacijom u skladu s pravilima EU-a, slamnato je žute boje različitog intenziteta i ima postojanu pjenu, ugodan i blag miris te svjež i skladan okus.

Najmanja ukupna volumna alkoholna jakost: 10,5 % vol.

Reducirajući neprevreli šećer: ne više od 10 g/l

Najmanja količina suhog ekstrakta bez šećera: 14 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Bianco Spumante

Vino „Romagna”Bianco Spumante ima finu, postojanu pjenu i slamnato je žute boje različitog intenziteta. Ističe se svojim profinjenim, blagim mirisom, a okus mu varira od brut natur do suhog, ukusnog i skladnog, ovisno o sadržaju šećera.

Najmanja ukupna volumna alkoholna jakost: 10,5 % vol.

Najmanja količina suhog ekstrakta bez šećera: 14 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Romagna” Rosato Spumante

Vino „Romagna”Rosato Spumante ima finu, postojanu pjenu. Ružičaste je boje različitog intenziteta, a miris mu je profinjen i blag. Okus mu varira od brut natur do suhog, ukusnog i skladnog, ovisno o sadržaju šećera.

Najmanja ukupna volumna alkoholna jakost: 10,5 % vol.

Najmanja količina suhog ekstrakta bez šećera: 15 g/l

Ako vrijednost nije navedena u tablici u nastavku, vino je u skladu s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

(a) Osnovni enološki postupci

Ne postoje

(b) Najveći prinosi

„Romagna”Albana Spumante

45 hektolitara po hektaru

„Romagna”Cagnina

84,5 hektolitara po hektaru

„Romagna”Pagadebit i Pagadebit Bertinoro, uključujući verziju frizzante

98 hektolitara po hektaru

„Romagna” Sangiovese, uključujući verzije novello i riserva

98 hektolitara po hektaru

„Romagna”Sangiovese Superiore, uključujući verziju riserva

68,25 hektolitara po hektaru

„Romagna”Sangiovese s dodatnom zemljopisnom oznakom

58,5 hektolitara po hektaru

„Romagna”Sangiovese Riserva s dodatnom zemljopisnom oznakom

52 hektolitra po hektaru

„Romagna”Sangiovese passito

60 hektolitara po hektaru

„Romagna”Bianco Spumante

126 hektolitara po hektaru

„Romagna”Rosato Spumante

126 hektolitara po hektaru

6. Razgraničeno zemljopisno područje

Područje uzgoja grožđa za proizvodnju vina koje smije nositi oznaku „Romagna” obuhvaća cijelo ili djelomično područje različitih općina u sljedećim pokrajinama regije Emilia-Romagna: Bologna, Rimini, Forlì-Cesena i Ravenna.

7. Glavne sorte vinove loze

Bombino bianco B.

Terrano N.

Sangiovese N.

Trebbiano romagnolo B. – Trebbiano

Albana B.

8. Opis povezanosti

Romagna

„Romagna”Albana Spumante

Obitelj Baldi iz Faenze još od 14. stoljeća posjeduje vinograd na najplodnijim područjima Romagne. Bila je među prvima koja je podigla standarde proizvodnje vina, i to toliko da su i druge plemićke obitelji iz Faenze i izvan nje, koje su i same proizvodile vino, u posebnim prilikama posluživale vina obitelji Baldi.

Francesco Baldi prvi je počeo proizvoditi pjenušavo vino u Romagni početkom 20. stoljeća, a vjerojatno je upotrijebio sortu albana, koju je pomiješao s drugim vinima. Proizvodilo se u velikim količinama u vili „Le Fontane” u Sarni di Faenzi i zahvaljujući svojoj visokoj kvaliteti prodavalo se u Romagni i Bologni te se izvozilo u Francusku i Rusiju, gdje su mu dodijeljene prestižne nagrade i priznanja.

„Romagna”Cagnina

Terrano d’Istria, glavna sorta grožđa za Cagninu, vjerojatno se proširila Romagnom tijekom bizantske vladavine, kada su iz Istre i Dalmacije dopremane velike količine vapnenca za gradnju glavnih znamenitosti Ravenne. To se vino već u 13. stoljeću proizvodilo u određenim nizinama na područjima u okolici Cesene, Forlìja i Ravenne. Različiti pisani izvori i poetski tekstovi iz 19. i 20. stoljeća svjedoče o tome da se Cagnina prodavala i cijenila u cijeloj Romagni.

„Romagna”Pagadebit, uključujući verzije di Bertinoro, amabile i frizzante

Pagadebit je lokalno ime sorte grožđa bombino bianco i po njemu je to vino dobilo ime. Hohnerlein-Buchinger tvrdi da taj naziv proizašao iz izraza „produce tanto da pagare i debiti” („toliko je rodno da otplati i dugove”), jer ta sorta vinove loze jamči dobar urod čak i u nepovoljnim vremenskim uvjetima. Pagadebit je sorta koja se osobito u pokrajini Forlì uzgajala u kombinaciji s albanom kako bi se nadoknadio manji urod te sorte. Prvi pisani izvor o sorti vinove loze pagadebit u Romagni potječe iz 1825., a njegov autor Acerbi naveo je tu sortu među vinovom lozom „područja Riminija”. Sorte vinove loze pagadebit iz različitih područja uspoređene su 1876. na ampelografskom sajmu u Forlìju, a područje grada Bertinora tijekom povijesti bilo je poznato po svojoj prepoznatljivoj, izvanrednoj tradiciji proizvodnje sorte pagadebit.

„Romagna”Sangiovese, uključujući verzije Riserva, novello i passito

U javnobilježničkom aktu iz 1672., koji se čuva u Državnom arhivu u Faenzi, spominju se „tri reda vinove loze sorte sangiovese” na poljoprivrednom gospodarstvu Fontanella di Pagnano u općini Casola Valsenio. Poneki lingvisti tvrde da je ta sorta prvotno nazvana „Sangue dei gioghi” (planinska krv) u Apeninima Toskane i Romagne, što je poslije na lokalnom dijalektu skraćeno u „sanzves”.

Beppe Sangiorgi tvrdi da se prva spominjanja sorte sangiovese u Romagni odnose na područje Faenze-Imole. Gallesio je 1839. ovako opisao vinograde koje vidio na putu od Firence do Forlìja: „Sva vinova loza pripada nižim sortama, a većinom je riječ o sorti sangiovese di Romagna.”

U starim tekstovima o vinogradarstvu opisuje se sorta vinove loze sangiovese u Romagni, koja je imala prepoznatljive značajke i prerađivala se u monosortno vino, za razliku od prakse na drugim područjima.

„Romagna”Trebbiano (uključujući biser vino i pjenušavo vino)

Sortu trebbiano vjerojatno su počeli uzgajati Etruščani i Rimljani, koji bi posadili vinovu lozu nakon što bi zauzeli neko zemljište i proglasili vlast nad njime. Bilo je to vino za legionare. Pier de Crescenzi pisao je 1305. o bijelom grožđu koje se nazivalo „tribiana”. U istom se stoljeću spominju i „turbien” u Imoli i „trebulanum” u Bologni. Mogu se pronaći i zapisi u kojima se spominje „tarbian” u Romagni, no nije poznat njihov datum. Molon je 1906. pisao da se često uzgaja u Forlìju i posebno u Ravenni, a Pasqualini i Pasqui zapisali su da se to cijenjeno grožđe uzgaja u redovima vinove loze koja uspijeva u nizinama unatoč visokoj vlažnosti. Činjenica da je toliko rašireno u Romagni rezultat je njegove sposobnosti da se prilagodi različitim vrstama tla i klime.

9. Osnovni dodatni uvjeti (pakiranje, označivanje, ostali zahtjevi)

ZOI „Romagna” – područje proizvodnje vina

Pravni okvir:

zakonodavstvo EU-a

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

postupci proizvodnje vina mogu se provoditi na cijelom području pokrajina Forlì-Cesena, Ravenna, Bologna i Rimini.

ZOI „Romagna” – područje proizvodnje biser vina i pjenušavih vrsta vina

Pravni okvir:

u nacionalnom zakonodavstvu

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

postupci proizvodnje vrsta „Romagna”Trebbiano Frizzante, „Romagna”Trebbiano Spumante, „Romagna”Pagadebit Frizzante, „Romagna”Albana Spumante, „Romagna”Bianco Spumante i „Romagna”Rosato Spumante, uključujući vinogradarske prakse za stvaranje pjene, stabilizaciju i doslađivanje, mogu se provoditi na cijelom području sljedećih regija: Emilia-Romagna, Marke, Lombardija, Pijemont i Veneto.

ZOI „Romagna” – područje punjenja biser vina i pjenušavih vrsta vina u boce

Pravni okvir:

zakonodavstvo EU-a

Vrsta dodatnog uvjeta:

punjenje u boce unutar razgraničenog zemljopisnog područja

Opis uvjeta:

„Romagna”Trebbiano Frizzante, „Romagna”Trebbiano Spumante, „Romagna”Pagadebit Frizzante, „Romagna”Albana Spumante, „Romagna”Bianco Spumante i „Romagna”Rosato Spumante moraju se puniti u boce na području sljedećih regija: Emilia-Romagna, Marke, Lombardija, Pijemont i Veneto. U skladu s primjenjivim zakonodavstvom EU-a i nacionalnim zakonodavstvom punjenje u boce ili pakiranje mora se provoditi na prethodno navedenom razgraničenom zemljopisnom području kako bi se očuvali kvaliteta i ugled, jamčilo podrijetlo i osigurala učinkovitosti provjera.

Navođenje dodatnih zemljopisnih oznaka

Pravni okvir:

zakonodavstvo EU-a

Vrsta dodatnog uvjeta:

dodatne odredbe u pogledu označavanja

Opis uvjeta:

na etiketi i pakiranju vina obuhvaćenih ZOI-jem „Romagna” mogu se navoditi dodatne zemljopisne oznake koje su opisane u odgovarajućim prilozima specifikacije proizvoda.

Na etiketi se mogu navesti sljedeće dodatne zemljopisne oznake: „Bertinoro”, „Brisighella”, „Castrocaro e Terra del Sole”, „Cesena”, „Longiano”, „Meldola”, „Modigliana”, „Marzeno”, „Oriolo”, „Predappio”, „San Vicinio” i „Serra”.

ZOI „Romagna” za kojim slijedi dodatna zemljopisna oznaka

Pravni okvir:

zakonodavstvo EU-a

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

postupci proizvodnje vina mogu se provoditi na cijelom području sljedećih pokrajina: Bologna, Ravenna, Forlì-Cesena i Rimini.

ZOI „Romagna” za kojim slijedi dodatna zemljopisna oznaka

Pravni okvir:

zakonodavstvo EU-a

Vrsta dodatnog uvjeta:

punjenje u boce unutar razgraničenog zemljopisnog područja

Opis uvjeta:

vino obuhvaćeno ZOI-jem „Romagna” za kojim slijedi dodatna zemljopisna oznaka mora se puniti u boce unutar područja proizvodnje svake dodatne zemljopisne oznake, uključujući unutar područja na kojem je proizvodnja vina dopuštena na temelju odstupanja. U skladu s primjenjivim zakonodavstvom EU-a i nacionalnim zakonodavstvom punjenje u boce ili pakiranje mora se provoditi na prethodno navedenom razgraničenom zemljopisnom području kako bi se očuvali kvaliteta i ugled, jamčilo podrijetlo i osigurala učinkovitosti provjera.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14488

(1) SL L 9, 11.1.2019., str. 2.